ฮั่งเส็งปิดบวก 46.18 จุด ขานรับข้อมูลศก.สหรัฐ
ฮั่งเส็งปิดบวก 46.18 จุด ขานรับข้อมูลศก.สหรัฐ
29 มี.ค. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 46.18 จุด หรือ 0.19% ปิดวันนี้ที่ 24,392.05 จุด ขานรับตลาดหุ้นนิวยอร์กที่ปิดพุ่งขึ้นเมื่อคืน หลังสหรัฐเผยข้อมูลเศรษฐกิจที่แข็งแกร่ง ซึ่งรวมถึงราคาบ้านที่พุ่งแตะระดับสูงสุดในรอบ 31 เดือน และดัชนีความเชื่อมั่นผู้บริโภคที่ปรับตัวขึ้นแตะระดับสูงสุดในรอบกว่า 16 ปี
อย่างไรก็ดี บรรยากาศการซื้อขายเป็นไปอย่างระมัดระวัง เนื่องจากนักลงทุนรอดูสถานการณ์เกี่ยวกับการถอนตัวจากสหภาพยุโรปของอังกฤษ (Brexit) โดยเอกอัครราชทูตอังกฤษประจำสหภาพยุโรป (EU) จะยื่นหนังสือแจ้งความจำนงในการใช้มาตรา 50 เพื่อเริ่มกระบวนการแยกตัวจากสหภาพยุโรป ในเวลาประมาณ 13.20 น.ของวันนี้ตามเวลาบรัสเซลส์ (19.20 น. ตามเวลาไทย)
 